Anna Bossman

Anna Bossman (Wɔwoo no afe 1957 da a odzi kan wɔ Mumu bosom no mu). Ɔyɛ Ghana nyimpaho ndzinoa ho dzimafo (human rights advocate). Nna ɔyɛ Ɔpanyin Kwankyerɛfo ma 'Integrity and Anti-Corruption Department' a ɔwɔ African Development Bank (AfDB).  Afe 2017 mu no, woyii no dɛ Ghana Ananmusifo ma France wɔ afe 2017 mu.

 N'adzesua ho Nsɛm 
Wɔwoo no wɔ Kumasi, Ghana. N'egya nye Dr Jonathan Emmanuel Bossman a nna ɔyɛ  nyia ogyina anan mu ma United Nations, Geneva. Nna ne maame so ne dzin dze Alice Decker. Anna Bossman kɔɔ Holy Child Skuul a a ɔwɔ Oguaa. Ɔsanee so kɔɔ Achimota College Kɔtoa ne nsɛwdo skuul do wɔ hɔ. Ɔkɔɔ esuapɔn wɔ University of Ghana, Legon. Hɔ na ɔkosuaa mbrasɛm na onyaa noho abɔdzin krataa wɔ afe 1980 mu.

 N'edwuma ho Nsɛm 
Nna Bossman yɛ State Attorney Abedziekyir ma Ghana. Bossman yɛɛ edwuma wɔ Fangoo na Gyamframa Edwumakuw mu mfe eduonu-enum, ɔnye ndwumakuw a wofi amanaman ahorow do yɛɛ edwuma. Bi tse dɛ Tennec wɔ Gabon. Ɔno odzii kan yɛɛ basia secretary-general maa Gabonese Union of Petroleum Companies. Ɔsanee so yɛɛ edwuma wɔ Congo, Cote D'Ivoire na Angola. Wɔ afe 1996 mu no, ɔdze Bossman Consultancy LImited bɔbɔɔ adze. Nna dza wɔyɛ nye dɛ wɔboa ndwumakuw a wɔhwɛ enyinam ahoɔdzen do, amanaman ekuw, na "donor agencies". Nna wɔsan so boa ndwuma kuw a wɔnnyɛ aban dze na business investors.

Fi afe 2002 dze kodu 2010 mu no, nna ɔyɛ Deputy Commissioner ma Ghana ne Commission on Human Rights and Administrative Justice(CHRAJ).

Afe 2011 mu no, African Development Bank Group faa no edwuma mu dɛ Director of the Integrity and Anti-Corruption Department, a wɔyɛ nhwehwɛmu wɔ epoobɔ, kataasehyɛ na ndabraba ahorow a wɔkeka ho.

Nna ɔyɛ Ghana amanmusinyi ma Portugal. Wɔsanee so yii no dɛ Ghana ne anamusinyi ma UNESCO kɛpem dɛ obowu.

 N'abrabɔ mu Nsɛm 
Nna Anna Bossman war Pierre-Claver Damiba, wɔwoo babasia kor. 

 N'abawdobɔdze 
Afe 2008 mu no, wɔmaa no Ghana Women's Achievers Award for Excellence in human Rights and the Law (Ghana National Honorary Awards of Fame).

 Mboaedze